A BIZOTTSÁG 2636/1999/EK RENDELETE
(1999. december 14.)
a 2000. évi betakarítástól kezdődően a dohányra vonatkozó információk közléséről, valamint az 1771/93/EGK rendelet hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 660/1999/EK rendelettel[1] módosított, a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre[2] és különösen annak 21. cikkére,
mivel:
(1) Meg kell határozni a 2075/92/EGK rendelet, valamint az alkalmazására elfogadott rendeletek alapján továbbítandó információt.
(2) A hatékony irányítás érdekében ezt az információt csoportosítani kell, és az adatszolgáltatásra ütemtervet kell kidolgozni.
(3) A nyersdohány-ágazatra vonatkozó megkövetelt információt a tagállamok az 1993. évi betakarítástól kezdődően a dohányra vonatkozó információk közléséről szóló 1771/93/EGK bizottsági rendelet[3] alapján továbbították. Az említett rendelet azokra a rendeletekre hivatkozik, amelyek helyébe a legutóbb a 2162/1999/EK rendelettel[4] módosított, a nyersdohány-ágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak meghatározásáról szóló, 1998. december 22-i 2848/98/EK bizottsági rendelet[5] lépett. Ezért az 1771/93/EGK rendeletet hatályon kívül kell helyezni.
(4) Az e rendeletben előírt intézkedések összhangban vannak a Nyersdohánypiaci Irányítóbizottság véleményével,
ELFOGADTA EZT A RENDELETET:
1. cikk
A tagállamok az I-III. mellékletben foglalt információt az ott meghatározott határidőkön belül továbbítják.
Az információt minden betakarításra és minden fajtacsoportra meg kell adni.
2. cikk
A tagállamok meghozzák azokat az intézkedéseket, amelyek szükségesek annak biztosítására, hogy az érintett gazdasági szereplők a vonatkozó határidőkön belül rendelkezésre bocsássák az előírt információt.
3. cikk
Az elsődleges feldolgozó vállalkozások által tartott készletekre vonatkozó információt a III. mellékletnek megfelelően kell közölni.
4. cikk
Az 1771/93/EGK rendelet a 2000. évi betakarítástól hatályát veszti.
5. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ezt a rendeletet a 2000. évi betakarítástól kezdve kell alkalmazni.
Ez a rendelet teljes egészében kötelező és közvetlen alkalmazandó valamennyi tagállamban.
Kelt Brüsszelben, 1999. december 14-én.